मणिपुर (Manipur) में जहां दस हजार फुट से अधिक ऊँचे पहाड़ है वही सुंदर वादियाँ भी है | ऐसी वादी में बसा है इंफाल जो मणिपुर (Manipur) की राजधानी है | इंफाल मणिपुर का सबसे बड़ा शहर है | यह राज्य के लगभग बीचोबीच घाटी के मैदानी क्षेत्र में बसा हुआ है | इंफाल “यमुफाल” से बना है | यमु का अर्थ है घर और फाल का बनाना | कहा जाता है कि पहले पूरा घाटी क्षेत्र पानी से भरा हुआ था | बाद में यह पानी पहाड़ो को काटकर नहर के रस्ते बाहर निकाल दिया गया | इस तरह जो जमीन उपलब्ध हुयी उस पर घर बनाये गये | इस स्थान को नाम दिया गया यमुफाल को कालान्तर में इम्फाल बन गया | यह शहर तीन ओर से पहाड़ियों से घिरा हुआ है | यह समुद्रतल से 780 मीटर की ऊँचाई पर बसा हुआ है |